गौरव पथ का कार्य शुरू करवाने की मांग
पोकरण | ग्रामपंचायत बारहठ का गांव के ग्रामीणों ने जिला कलेक्टर को ज्ञापन सौंप गौरव पथ का निर्माण कार्य पुन: शुरू करवाने की मांग की है। उन्होंने ज्ञापन में बताया कि बारहठ का गांव में स्वरूप के वास से संपर्क सड़क तक प्रस्तावित गौरव पथ के निर्माण के लिए खुदाई का कार्य करीब डेढ़ माह पूर्व किया गया। लेकिन तो ग्रेवल डाला गया तथा ही कोई अन्य कार्य किया गया। इस संबंध में पीडब्ल्यूडी अधिकारियों को अवगत करवाया तथा अधिकारी मौके पर भी आए। लेकिन सरपंच के दबाव के कारण अधिकारी कार्य नहीं कर रहे हैं। अत: ग्रामीणों की समस्या को ध्यान में रखकर गौरव पथ का निर्माण कार्य शीघ्र शुरू करवाएं। साथ ही खरंजा रोड जो सरकारी संपत्ति है उसको तोड़ने वालों के खिलाफ कार्रवाई की जाए। ज्ञापन देने वालों में विजय दान, इंद्रसिंह रतनू, आवड़दान, भंवरदान, शक्तिदान, किसनदान, मदनदान सहित कई ग्रामीणों के हस्ताक्षर है।
hin_Deva hin_Deva